《江浒按舟师》
宋代·蔡肇

江头新晴好天气，江上儿郎权船戏。
掉船往来西复东，画桡掠水如飞鸿。
清晨太尉自领客，荡漾幕帟翻春风。
欲标不但与民乐，约束部曲藏军容。
只今浔阳贼围绕，天子耀兵未诛讨。
渠侬幸自惯水战，驾水楼船救江表。
朝廷逡巡领诏书，太尉不日归西枢。
试问兵钤元节制，藉留岁月还何如。

作者简介：蔡肇（？～1119）字天启，润州丹阳（今属江苏）人，蔡渊子。北宋画家，能画山水人物木石，善诗文，著有《丹阳集》，曾任吏部员外郎、中书舍人等职。蔡肇初事王安石，见器重，又从苏轼游，声誉益显。尝与王诜、李公麟、苏轼、米芾等十六人雅集西园。在京师开封任官时，画平冈老木，余纸请李公麟画远水归雁和舟楫，早萌退隐之意。画迹有《松路仙岩图》、《山麓渔舟图》、《雪陂钟馗图》、《松下逍遥图》、《煎茶图》，著录于《绘事备考》。又《仁寿图》相传是其作品，著录于《石渠宝笈三编》。